Andrejuvová, Anna, poslankyňa NR SR (2021-09-16):
Ďakujem, pán predseda. Informácia Mandátového a imunitného výboru Národnej rady Slovenskej republiky o nastúpení náhradníkov na uprázdnený a neuplatňovaný mandát poslanca Národnej rady Slovenskej republiky. Na základe poverenia Mandátového a imunitného výboru Národnej rady Slovenskej republiky zo dňa 16. septembra 2021 predkladám Národnej rade Slovenskej republiky informáciu Mandátového a imunitného výboru Národnej rady Slovenskej republiky o nastúpení náhradníkov na uprázdnený a neuplatňovaný mandát poslanca Národnej rady Slovenskej republiky. Podľa čl. 81 Ústavy Slovenskej republiky poslanec Národnej rady Slovenskej republiky Jozef Bubnár 31. augusta 2021 doručil písomné rozhodnutie predsedovi Národnej rady Slovenskej republiky o tom, že sa vzdáva mandátu poslanca Národnej rady Slovenskej republiky. Jeho mandát poslanca Národnej rady Slovenskej republiky zanikol dňom doruč... písomného doručenia rozhodnutia. Predseda Národnej rady Slovenskej republiky vyhlásil podľa zákona č. 180/2014 Z. z. o podmienkach výkonu volebného práva a o zmene a doplnení niektorých zákonov a zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky dňom 1. septembra 2021 nastúpenie náhradníkov za hnutie OBYČAJNÍ ĽUDIA a nezávislé osobnosti nasledovne: Na uprázdnený mandát poslanca Národnej rady Slovenskej republiky Jozefa Bubnára nastupuje poslanec Národnej rady Slovenskej republiky Marek Šefčík, ktorý od 22. marca 2020 vykonáva mandát poslanca ako náhradník na neuplatňovaný mandát poslanca Národnej rady Slovenskej republiky Jána Budaja, a na neuplatňovaný mandát poslanca Národnej rady Slovenskej republiky Jána Budaja nastupuje náhradník Vojtech Tóth. Mandátový a imunitný výbor Národnej rady Slovenskej republiky preskúmal dodržanie podmienok nastúpenia náhradníkov podľa § 71 zákona č. 180/2014 Z. z. o podmienkach výkonu volebného práva a podáva Národnej rade Slovenskej republiky informáciu o nastúpení náhradníkov na uprázdnený a neuplatňovaný mandát poslanca Národnej rady Slovenskej republiky spolu so svojím návrhom. Predkladám návrh uznesenia Národnej rady Slovenskej republiky. Uznesenie Národnej rady Slovenskej republiky zo 16. septembra 2021 k informácii Mandátového a imunitného výboru Národnej rady Slovenskej republiky o nastúpení náhradníkov na uprázdnený a neuplatňovaný mandát poslanca Národnej rady Slovenskej republiky. Národná rada Slovenskej republiky berie na vedomie 1. že podľa čl. 81 a čl. 81a písm. b) Ústavy Slovenskej republiky poslanec Národnej rady Slovenskej republiky Jozef Bubnár 31. augusta 2021 doručil predsedovi Národnej rady Slovenskej republiky písomné rozhodnutie o tom, že sa vzdáva mandátu poslanca Národnej rady Slovenskej republiky. Jeho mandát poslanca Národnej rady Slovenskej republiky zanikol dňom doručenia písomného rozhodnutia o vzdaní sa mandátu poslanca Národnej rady Slovenskej republiky, teda 31. augusta 2021; 2. že predseda Národnej rady Slovenskej republiky vyhlásil podľa § 71 ods. 1, 4 a 5 zákona č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov a § 10 ods. 1, ods. 2 písm. b) a c) a ods. 3 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov dňom 1. septembra 2021 nastúpenie náhradníkov za hnutie OBYČAJNÍ ĽUDIA a nezávislé osobnosti nasledovne: - na uprázdnený mandát poslanca Národnej rady Slovenskej republiky Jozefa Bubnára nastupuje poslanec Národnej rady Slovenskej republiky Marek Šefčík, ktorý od 22. marca 2020 vykonáva mandát poslanca ako náhradník na neuplatňovaný mandát poslanca Národnej rady Slovenskej republiky Jána Budaja; - na neuplatňovaný mandát poslanca Národnej rady Slovenskej republiky Jána Budaja nastupuje podľa poradia uvedeného v zápisnici Štátnej komisie pre voľby a kontrolu financovania politických strán o výsledku volieb do Národnej rady Slovenskej republiky 29. februára 2020 náhradník Vojtech Tóth, narodený 7. novembra 1980, bytom Košice; 3. informáciu Mandátového a imunitného výboru Národnej rady Slovenskej republiky o nastúpení náhradníkov na uprázdnený a neuplatňovaný mandát poslanca Národnej rady Slovenskej republiky. Pán predseda, dajte, prosím, hlasovať o uznesení Národnej rady Slovenskej republiky.